พระราชกฤษฎีกา  ว่าด้วยปริญญาในสาขาวิชา  อักษรย่อสำหรับสาขาวิชา  ครุยวิทยฐานะ  และเข็มวิทยฐานะ ของมหาวิทยาลัยเชียงใหม่ (ฉบับที่ 3) พ.ศ. 2536
พระราชกฤษฎีกา
พระราชกฤษฎีกา
ว่าด้วยปริญญาในสาขาวิชา อักษรย่อสำหรับสาขาวิชา
ครุยวิทยฐาน
และเข็มวิทยฐานะ
ของมหาวิทยาลัยเชียงใหม่ (ฉบับที่ ๓)
พ.ศ.๒๕๓๖
 

ภูมิพลอดุลยเดช ป.ร.
ให้ไว้ ณ วันที่ ๑๒ กรกฎาคม
พ.ศ. ๒๕๓๖
เป็นปีที่ ๔๘
ในรัชกาลปัจจุบัน

 พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ
ให้ประกาศว่า

 โดยที่เป็นการสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ
และเข็มวิทยฐานะของมหาวิทยาลัยเชียงใหม่

 อาศัยอำนาจตามความในมาตรา
๑๗๕ ของรัฐธรรมนูญแห่งราชอาณาจักรไทย และมาตรา ๔๒ วรรคสอง
แห่งพระราชบัญญัติมหาวิทยาลัยเชียงใหม่ พ.ศ. ๒๕๓๐ จึงทรงพระกรุณาโปรดเกล้า ฯ
ให้ตราพระราชกฤษฎีกาขึ้นไว้ ดังต่อไปนี้

 มาตรา ๑ พระราชกฤษฎีกานี้เรียกว่า
"พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยเชียงใหม่
(ฉบับที่ ๓) พ.ศ. ๒๕๓๖"

 มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 มาตรา ๓ ให้เพิ่มความต่อไปนี้เป็น (๓ ทวิ)
ของมาตรา ๓ แห่งพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา
ครุยวิทยฐานะ และเข็มวิทยฐานะของมหาวิทยาลัยเชียงใหม่ พ.ศ. ๒๕๓๒
ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยเชียงใหม่
(ฉบับที่ ๒)พ.ศ.๒๕๓๔
 "(๓
ทวิ) สาขาวิชานิติศาสตร์ มีปริญญาสามชั้น คือ
 
(ก) เอก เรียกว่า "นิติศาสตรดุษฎีบัณฑิต"
ใช้อักษรย่อ "น.ด."
 

(ข) โท เรียกว่า "นิติศาสตรมหาบัณฑิต" ใช้อักษรย่อ "น.ม."
 
(ค) ตรี
เรียกว่า "นิติศาสตรบัณฑิต" ใช้อักษรย่อ "น.บ." 


ผู้รับสนองพระบรมราชโองการ

ชวน หลีกภัย

นายกรัฐมนตรี











หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยเชียงใหม่เปิดสอนสาขาวิชานิติศาสตร์เพิ่มขึ้น
สมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าว จึงจำเป็นต้องตราพระราชกฤษฎีกานี้


ธิดาวรรณ / แก้ไข
 ๖ ก.ย.. ๒๕๔๕



[๑]
ราชกิจจานุเบกษา เล่ม ๑๑๐/ ตอนที่ ๑๐๑/ ฉบับพิเศษ หน้า ๔/
๒๘ กรกฎาคม
๒๕๓๖